50. ΝΟΜΟΘΕΤ. ΔΙΑΤΑΓΜΑ υπ' αριθ. 1382 της 19/19 Απρ. 1973 (ΦΕΚ Α΄91) Περί εκτάκτου συγκλήσεως της Ιεράς Συνόδου της Ιεραρχίας της Εκκλησίας της Ελλάδος. Άρθρ.1.-1.Συγκαλείται εκτάκτως δια την 10ην Μαΐου 1973 και ώραν 10ην π.μ. η Ιερά Σύνοδος της Ιεραρχίας της Εκκλησίας της Ελλάδος, επί τω αποκλειστικώ σκοπώ και θέματι την λήψιν αποφάσεως περί διορισμού των Προέδρων των Μονίμων Συνοδικών Επιτροπών, ως και των λοιπών μονίμων μελών αυτών μετά των αναπληρωτών των, κατόπιν εκλογής αυτών συμφώνως τω παρόντι. Αύτη συνέρχεται εν Αθήναις και εις τον συνήθη τόπον συνεδριών της Διαρκούς Ιεράς Συνόδου εν τη Ι. Μονή Πετράκη. 2.Η εκλογή των Προέδρων των Μονίμων Συνοδικών Επιτροπών γίνεται δια φανεράς ψηφοφορίας. Ως εκλεγείς θεωρείται ο συγκεντρώσας τας περισσοτέρας των ψήφων, αίτινες όμως δεν δύναται να είναι ελάσσονες της απολύτου πλειονοψηφίας των παρόντων Αρχιερέων. Μη επιτευχθείσης της ως άνω πλειονοψηφίας, κατά την πρώτην ψηφοφορίαν, αύτη επαναλαμβάνεται, κατά την αυτήν συνεδρίαν, οπότε εκλεγείς θεωρείται ο σχετικώς πλειονοψηφήσας. Επί ισοψηφισάντων, εις πάσαν περίπτωσιν, εκλεγείς θεωρείται ο υπέρ ου εδόθη η ψήφος του Προέδρου. Οι εκλεγέντες, ομού μετά του κατά τας κειμένας διατάξεις Προέδρου της Διαρκούς Ιεράς Συνόδου, αποτελούντες την νέαν τοιαύτην (Δ.Ι.Σ.), συνέρχονται και προτείνουν εις την Ιεράν Σύνοδον της Ιεραρχίας της Εκκλησίας της Ελλάδος τον διορισμόν των λοιπών μονίμων μελών, μετά των αναπληρωτών των, των Μονίμων Συνοδικών Επιτροπών,επί της    εκλογής    των   οποίων   εφαρμόζονται,    κατά (Αντί της σελ. 40,25(β)  Σελ. 40,25(γ) Τεύχος 615-Σελ. 79 Καταστατικός Νόμος Εκκλησίας της Ελλάδος 33.Α.γ.46-50 49 τα λοιπά, αι διατάξεις της παρούσης παραγράφου. 3.Η κατά το παρόν σύνοδος της Ιεράς Συνόδου της Ιεραρχίας θέλει διαρκέσει μέχρι και της 12ης Μαΐου 1973. Άρθρ.2.-Μη επιτευχθείσης, εξ οιουδήποτε λόγου, της κατά το παρόν εκλογής, ανά εκάστην Μόνιμον Συνοδικήν Επιτροπήν, εντός της υπό της παρ. 3 του προηγουμένου άρθρου οριζομένης προθεσμίας, ο Πρόεδρος και τα μόνιμα μέλη αυτής ορίζονται, αντιστοίχως, δια Β.Δ/τος εκδιδομένου τη προτάσει του Υπουργικού Συμβουλίου. Δια του αυτού Β.Δ/τος, δύναται, εν τη ως άνω περιπτώσει, να ορισθή και Αντιπρόεδρος της Διαρκούς Ιεράς Συνόδου. Άρθρ.3.-Επί παντός ετέρου θέματος μη ρυθμιζομένου άλλως δια του παρόντος εφαρμόζονται αι κείμεναι διατάξεις. Άρθρ.4.-Κυρούται και κτώνται νόμιμον ισχύν αφ' ης εδημοσιεύθησαν εν τη Εφημερίδι της Κυβερνήσεως οι κάτωθι Κανονισμοί και Κανονιστικαί Διατάξεις της Διαρκούς Ιεράς Συνόδου: α)Κανονισμοί υπ' αριθ. 45/1973/(Α 55/1973), 46/1973 (Α 53/1973), 47/1973 (Α' 30/1973) και β) Κανονιστικαί Διατάξεις 37/1973 (Α' 24/1973), 38/ 1973 (Α' 30/1973), 39/1973 (Α' 56/1973), 40/1973 (Α' 56/ 1973), 41/1973 (Α' 56/1973), 42/1973 (Α' 56/1973), 43/1973 (Α' 56/1973), 44/1973 (Α' 56/1973), 46/ 1973 (Α' 30/1973) και 47/1973 (Α' 56/1973). Άρθρ.5.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. Σελ. 40,26(γ) Τεύχος 615-Σελ. 80 33.Α.γ.50 Καταστατικός Νόμος Εκκλησίας της Ελλάδος 50 